בר כץ, כיום בת זוגו של נוה, פעלה למען שחרורו של עבריין ישראלי והגיעה אל נוה כדי שיעזור לה, באמצעות העוזר של שקד, אלישיב עמיצור. שקד: "בכל פניה שהגיעה שמחתי לעזור"; אמא של אסיר נוסף בפרשה: שקד לא חזרה אליי בכלל
תחקיר משותף של המקום הכי חם ושל תוכנית הצינור חושף היום פרטים על בר כץ, המאהבת של אפי נוה שהפכה לימים לבת זוגו, ומואשמת איתו היום בפרשת נתב"ג, בכך שסייע לה להיכנס ולצאת מישראל בלי להחתים דרכון כדי להשיג יתרון בסכסוך הגירושין מול אשתו.
בפרק הנוכחי בפרשה, שלא היתה מביישת תסריט הוליוודי, מתברר שכץ התחילה את קשריה עם נוה כחוקרת פרטית, שהמשימה שלה היתה לפעול למען שחרורו של איל כץ (אין קרבה משפחתית), עבריין ישראלי שנכלא בארה"ב בפרשה גדולה של רשת עגלות שהפעיל ביחד עם שותפו, עומר גור.
כחלק מהיערכותה בנושא כץ מיפתה על גבי מחברת את רשימת האנשים שצריך להגיע אליהם ולפעול מולם כדי לפעול לשחרור כץ. הרשימה כללה גורמים שונים בישראל ובארה"ב.
אחד מהם היה אפי נוה, יו"ר לשכת עורכי הדין דאז. כץ כתבה במחברת מה תפקידו, מה היא הלשכה, באיזה משרד הוא שותף, מי העוזרת הפרטית שלו וכיצד ניתן ליצור עמו קשר. עוד ציינה כץ את שרת המשפטים, איילת שקד, כמי שיש להגיע אליה ולנסות להפעיל קשרים דרכה אולי בארה"ב. כולל קשרים אפשריים לארגון אלף של אלן דרשוביץ, לגרארד קושנר, איש העסקים וחתנו של נשיא ארה"ב דונאלד טראמפ, ולנשיא ארה"ב עצמו.
במקביל נמצא מסמך נוסף של חברת חקירות בשם גשש שמעיד כי כץ עבדה בחברה. עם זאת, בחברת החקירות מכחישים קשר לעניין איל כץ ועסקי הלבנת ההון בארה"ב. במסמך מ-2017, נכתב כי כץ היא עובדת החברה ומחזיקה ברכב של החברה ברשותה. כץ, כמו גם אפי נוה, סירבו להשיב לכל בקשת תגובה שהפנינו אליהם.
לכץ לא לקח זמן רב עד שמצאה קשר לנוה. זה קרה דרך אחד העוזרים הנאמנים והקרובים לשעבר של שקד, אלישיב עמיצור. עמיצור היה איש סודה של שקד וגם ידידה של כץ. הוא הפגיש אותה לבקשתה עם נוה. כץ סיפרה על כך בחקירתה במשטרה עם התפוצצות פרשת מין תמורת מינויים, שבה נעצר נוה ושבגינה הוגש נגדו כתב אישום נוסף בכפוף לשימוע (לצידו תואשם בכיפוף לשימוע גם השופטת אתי כרייף).
עוד מתברר כי שרת המשפטים לשעבר שקד הפעילה קשרים כדי לשחרר את איל כץ. כך עלה משיחות שערך עמה העיתונאי אמיר שואן מהתוכנית "הצינור" ומשיחה שערכנו במקום הכי חם עם מקורב אליה.
שואן: הבנתי שסייעת לעומר גור ואיל כץ, שני ישראלים שנכלאו בארה"ב אחרי שהורשעו בהלבנת הון ובהפעלת רשת עגלות בלתי חוקית. אני מבין שעומר גור כבר הספיק לחזור לארץ.
שקד: אה יופי לא ידעתי.
שואן: אז את מכירה את זה.
שקד: כן. אני מכירה. אני זוכרת במעורפל. חיברתי למחלקה הבינלאומית בפרקליטות היתה לי מדיניות לעזור לכל ישראלי בחול שישב על לא עוול בכפו בכלא. אני זוכרת שחיברתי את מי שביקש ממני למחלקה הבינלאומית בפרקליטות אבל אני לא זוכרת מעבר לזה.
שואן: יש 620 ישראלים עצורים או כלואים בחו"ל. את פועלת למען כל אחד?
שקד: כל מי שפנה ללשכה שלי – ניסיתי לעזור לו. ובעקרון היתה לי מדיניות של העברת אסירים לישראל
שואן: אני מתקשר כי זה מופיע במחברת של בר כץ
שקד: בר כץ זו חברה של אפי נוה
שואן: כן אז היא ניסתה לסייע להם
שקד: בסדר. הרבה אנשים מנסים לסייע להרבה אנשים. בכל פנייה שהגיעה ללשכה שמחתי מאוד לעזור.
גם ארגון אלף (ארגון אלף הוא ארגון שבראשו עומד אלן דרשוביץ, הסנגור האמריקאי שנחשב מקורב לפוליטיקאים בכירים בישראל, ש"ש) נפגש איתי בנושא הזה.
שואן: בנושא הזה?
שקד: אני לא זוכרת באיזה נושא זה בכללי, כי הם גם עוזרים לישראלים שכלואים בעולם.
מקורב לשקד הוסיף כי היא אינה זוכרת שדיברה על שחרור איל כץ עם בר כץ. תחילה טען שהיא שוחחה בנושא עם נוה, אבל בהמשך מסר כי היא לא זוכרת אם שוחחה או לא, אבל הוא מניח שהנושא כן עלה ביניהם.
לדברי המקורב לשקד, גם אם היתה שיחה עם נוה לגבי איל כץ – מי שפנה אליה ראשון לגבי הנושא, היה אדם שמתגורר בשכונה שבה היא גרה בתל אביב (רמת החי"ל, ש"ש), וששירת עם איל כץ בצבא. עוד נציין כי במחברת של כץ, נכתב כי היא פעלה בנושא גם אל מול המחלקה הבינלאומית בפרקליטות.
שותפו של אייל כץ, עומר גור, כבר חזר לישראל, אחרי ששיתף פעולה עם הרשויות בחקירה. עונשו של כץ קוצר והוא עדיין מרצה מאסר בארה"ב.
בשיחה שערך כתב הצינור אמיר שואן עם אמושל אחד השותפים של איל כץ ועומר גור, אסתר ששון, שבנה ציון ששון עדיין כלוא בארה"ב ועונשו לא קוצר, התברר כי למרות ששקד מספרת כי סייעה לכל מי שפנה אליה בנושא אסירים ישראלים בחו"ל, נושא שלדבריה קרוב לליבה – הרי שלא שעתה לפניות בני המשפחה ולא סייעה להם במאמציהם לשחררו.
"ניסיתי גם להשיג את אילת שקד בטלפון. שום דבר. היא גם לא ענתה לי חזרה…איך היא מסוגלת לעשות איפה ואיפה", התלוננה האם.
בתחילת 2019 עת התפוצצה פרשת מין תמורת מינויים הגיעה כץ שוב למשטרה. זה לא היה זר לה כבר נוכח העובדה שנחקרה במשטרה גם בפרשת נתב"ג.
פקד אורן גבאי מלהב ביקש ממנה לספר על עצמה בקצרה ועל ההיכרות עם נוה. היא סיפרה: "אני בת זוג של אפי, מתגוררת כיום בתל אביב, סטודנטית למשפטים ועובדת בבורסה ברמת גן כמנהלת משרד. את אפי הכרתי סביב אוגוסט 2017, יש לי חבר שכלוא בארה"ב המשפחה שלו ואני רצינו לפעול לכך שהוא ירצה את עונשו בישראל. התייעצתי עם חברים מי יכול לעזור ומי מכיר עורך דין טוב בתחום, וחבר שלי מהצבא אלישיב עמיצור, שהכיר את אפי, המליץ לי לפנות אליו. הוא אמר שכדאי לי להתייעץ איתו בנושא".
בשיחה עמו הכחיש תחילה עמיצור כל קשר לכך שהכיר בין בר כץ לבין נוה, ושהדבר היה קשור לרצונה לשחרר מהכלא האמריקאי את איל כץ. בהמשך, אחרי שעומת עם הודעה שכתב בעבר למקום הכי חם, שבה אישר כי בר כץ ונוה הכירו דרכו, שינה עמיצור את גרסתו וטען שאכן הכיר ביניהם, אבל לא בקשר לנושא איל כץ.
כץ המשיכה לתאר בחקירה את הפגישה עם נוה: "נפגשתי עם נוה בלשכה, הכנתי שאלות לקראת הפגישה עם אפי שאותן רשמתי במחברת והבאתי איתי אותה היום לחקירה. אפי ענה לי שלצערו זה לא התחום שלו מאחר והוא מתמחה בנזיקין, ולכן הוא לא יכול לעזור בכך ובכך הסתיים העניין ומאז לא דיברנו בנושא, מעבר לשיחה כללית.
החוקר שאל אותה האם נוה עשה איזו פעולה כדי לקדם את העניין, וכץ משיבה שלא. החוקר שאל מה הקשר שלה לאיל כץ והיא סיפרה: "היה לנו בעבר קשר ואני מכירה את המשפחה שלו". בהמשך הוסיפה כץ כי גם במפגש הראשוני שבו שמו עלה – מטרת הפגישה היתה שנוה ימליץ לה על עורך הדין הכי טוב בתחום ולא יותר מכך.
כץ שטענה שהפגישה בינה ובין נוה היתה באוגוסט 2017, טוענת בהמשך בחקירה דבר אחר. לדבריה "אחרי מספר חודשים מהמפגש הזה, סביב קיץ 2017, הקשר ביני ובין אפי נוה התהדק והפכנו לזוג".
נראה כי החוקר אינו מתעכב על הפרט הזה שמלמד כי אולי אינה מדייקת לגבי היכרותה עם נוה. לפי מקורבים, הקשר בין השניים החל עוד לפני אוגוסט 2017 וכץ אף התלוותה אליו לנסיעות לחו"ל כעורך דין פרטי וכראש הלשכה. ככל הנראה, הרומן בין השניים החל בזמן שאשתו של נוה באותה עת, עורכת הדין חני נוה, היתה בהריון עם ילדם החמישי.
נוה שיכן את כץ בדירה שרכשו הוא ואשתו בבנין בשוק הסיטונאי בקרליבך והיא ככל הנראה לא שילמה שכר דירה עבור שהותה בדירה בתקופה זו. בנושא זה היה לנוה ולכץ הליך משפטי שאוחד בבית הדין למשפחה ואי אפשר לפרסם פרטים ממנו, אך הסיפור מוזכר במשפט בכתב האישום נגד בר כץ ואפי נוה בפרשת נתב"ג.
לידיעת @IL_police  ו @Ayelet__Shaked . בשעה זאת אפי נוה עוזב את הארץ יחד עם פילגשו, בר כץ. נא ליידע את ביקורת גבולות. pic.twitter.com/NBpylgEmM5
בפרשת מין תמורת מינויים, כץ נשאלת על ידי החוקר האם היא מכירה את חרושת השמועות סביב נוה באותם ימים (שקדמו למעצר ולפרטים שנחשפו בהמשך בפרשת מין תמורת מינויים). היא משיבה: "אני יודעת רק מהרשת. במהלך החודש האחרון פורסמו כמה ידיעות שאפי שכב עם שופטות ושנינו תהינו מאיפה מגיעות כל השמועות הזדוניות האלו ואיך משחירים שמו של אפי".
החוקר שואל אותה אם שאלה את נוה והיא עונה לו כי ברור ששאלה ונוה התייחס לטענות בביטול אמר שמדובר בשטויות ולא עשה כזה דבר בחיים".
באותם ימים נוה נחקר במשטרה והודה די במהירות כי קיים יחסי מין עם השופטת כרייף, שפעל לקידומה. הוא טען בחקירה כי לא היה קשר בין יחסי המין שקיימו לבין קידומה לשופטת וכי הכל נעשה משיקולים מקצועיים בלבד.
כץ נשאלת האם מעבר לשמועות על קיום מערכת יחסים עם שופטות נחשפה לשמועות נוספות על קשרים רומנטיים של נוה ומשיבה: "מאז תחילת מערכת היחסים שלנו כל יום שאני קמה בבוקר "אנשים טובים" דואגים לומר לי שאפי בוגד בי או יבגוד בי ושאני אהיה בסופו של הליך גרושתו השלישית".


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







